
S K R A Ć E N I  Z A P I S N I K
od 30. kolovoza 2021. godine

sa 3. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 021-02/21-01/01, URBROJ: 2137/22-21-5, od 25. kolovoza 2021. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1.  Katarina Kozarić-Šabarić, predsjednica Općinskog vijeća,
2.  Marina Bušić, potpredsjednica Općinskoga vijeća,
3.  Ivan Mesarov, član Općinskog vijeća,
4.  Ivan Baruškin, član Općinskoga vijeća,
5.  Darko Bezjak, član Općinskog vijeća,
6.  Nenad Lukić, član Općinskoga vijeća,
7.  Dario Ciganović, član Općinskog vijeća,
8.  Željko Šadek, član Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik i zapisničar,
3. Andreja Vranić, viši računovodstveni referent.
	  
  ODSUTNI:

  1. Franjo Marčinko, član Općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić-Šabarić u 10,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.








PREDSJEDNICA: Za današnju sjednicu predlažem sljedeći:

DNEVNI RED

1. Donošenje Polugodišnjeg izvještaja o izvršenju proračuna Općine Novo Virje za 2021. godinu,
2. Donošenje Rješenja o izboru i imenovanju ravnateljice – odgajateljice Dječjeg vrtića ''Bregunica'' Novo Virje,
3. Donošenje Odluke o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica,
4. Donošenje Odluke o početku postupka jednostavne nabave mobilne jedinice u sklopu projekta ''Mobilno reciklažno dvorište Općine Novo Virje'',
5. Donošenje Zaključka o prihvaćanju Polugodišnjeg izvještaja o radu općinskog načelnika Općine Novo Virje za 2021. godinu za razdoblje od 1. siječnja do 6. lipnja 2021. godine,
6. Donošenje Zaključka o prihvaćanju izvješća o stanju sigurnosti na području Granične policije Koprivnica za lipanj 2021. godine,
7. Razno.


Dnevni red je usvojen sa 8 glasova ZA.

Točka 1.

PREDSJEDNICA: Prijedlog Polugodišnjeg izvještaja o izvršenju Proračuna Općine Novo Virje za 2021. godinu primili ste u materijalima.

Molim Andreju Vranić da obrazloži ovu točku dnevnog reda.

ANDREJA VRANIĆ:  Ukupni prihodi za prvo polugodište 2021. godine iznose 2.277.367,66 kuna ili 40,02 % od planiranih prihoda.
Ukupni rashodi za prvo polugodište 2021. godine su ostvareni u iznosu od 1.558.772,34 kuna ili 20,97% od planiranih rashoda. 
Ostvareni izdaci su 150.000,00 kuna ili 50% planiranog.
Višak iznosi 2.611.285,17 kuna i prenosi se u sljedeće razdoblje.

PREDSJEDNICA: Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo
POLUGODIŠNJI IZVJEŠTAJ
o izvršenju proračuna Općine Novo Virje za 2021. godinu





Točka 2.

PREDSJEDNICA: Prijedlog Rješenja o izboru i imenovanju ravnateljice – odgajateljice Dječjeg vrtića ''Bregunica'' Novo Virje primili ste u materijalima. 
Molim općinskog načelnika da obrazloži ovu točku dnevnog reda.


OPĆINSKI NAČELNIK: Natječaj je bio raspisan, javila se samo jedna osoba i to dosadašnja ravnateljica Željka Hrženjak. Nema razloga da je ne uzmemo i na iduće četiri godine te da i dalje bude ravnateljica našeg vrtića.

PREDSJEDNICA: Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

RJEŠENJE
 o izboru i imenovanju ravnateljice – odgajateljice Dječjeg vrtića ''Bregunica'' Novo Virje

Točka 3.

PREDSJEDNICA: Prijedlog Odluke o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica primili ste u materijalima. 

OPĆINSKI NAČELNIK: Radi se o postavljanju već sada trećeg igrala, to je pokrenuto još u prošlom mandatu. Igralo će se napraviti, njegova cijena je 138.000,00 kuna. Dobili smo i 55.000,00 kuna povratnih sredstava. Time bi se kompletiralo dječje igralište u našem vrtiću.

PREDSJEDNICA: Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o davanju prethodne suglasnosti na Obavijest o odabiru ponude za nabavu igrala za dječje igralište Dječjeg vrtića Bregunica

Točka 4.

PREDSJEDNICA: Prijedlog Odluke o početku postupka jednostavne nabave mobilne jedinice u sklopu projekta ''Mobilno reciklažno dvorište Općine Novo Virje'' primili ste u materijalima. Otvaram raspravu.

Molim općinskog načelnika da obrazloži ovu točku dnevnog reda.

OPĆINSKI NAČELNIK: Idemo u nabavu mobilnog reciklažnog dvorišta, ono bi se postavilo na mjestu gdje planiramo raditi i mosnu vagu, treba izglasati ovu odluku te raspisati natječaj.

PREDSJEDNICA: Potrebno je odrediti jednog člana Općinskoga vijeća koji bude član povjerenstva.
Nakon kratke rasprave jednoglasno je donesena odluka da ovlaštena osoba u postupku nabave mobilnog reciklažnog dvorišta od strane Općinskoga vijeća bude Ivan Baruškin.

PREDSJEDNICA: Otvaram raspravu.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ODLUKU
o početku postupka jednostavne nabave mobilne jedinice u sklopu projekta ''Mobilno reciklažno dvorište Općine Novo Virje''

Točka 5.

PREDSJEDNICA: Prijedlog Zaključka o prihvaćanju Polugodišnjeg izvještaja o radu općinskog načelnika Općine Novo Virje za 2021. godinu za razdoblje od 1. siječnja do 6. lipnja 2021. godine primili ste u materijalima.
Besmisleno je bilo što objašnjavati s obzirom da se radi o nekome koji to ne može predstaviti. Imate li što još za dodati ili komentirati.

Budući da  se nitko  nije  javio  Općinsko vijeće  Općine Novo  Virje jednoglasno je sa 8 glasova ZA donijelo

ZAKLJUČAK
 o prihvaćanju Polugodišnjeg izvještaja o radu općinskog načelnika Općine Novo Virje za 2021. godinu za razdoblje od 1. siječnja do 6. lipnja 2021. godine
[bookmark: _GoBack]
Točka 6.

PREDSJEDNICA: Prijedlog Zaključka o prihvaćanju Izvješća o stanju sigurnosti na području postaje Granične policije Koprivnica za lipanj 2021. godine primili ste u materijalima.

PREDSJEDNICA: Otvaram raspravu. 

Budući da se nitko nije javio Općinsko vijeće Općine Novo Virje jednoglasno je sa 8 glasova ZA donijelo

ZAKLJUČAK
o prihvaćanju Izvješća o stanju sigurnosti na području postaje Granične policije Koprivnica za lipanj 2021. godine

Zaključak se prilaže ovom zapisniku i čini njegov sastavni dio.

Točka 7.

PREDSJEDNICA: Da li ima netko za reći nešto pod razno?

ŽELJKO ŠADEK: Zanima me u kojoj je fazi asfaltiranje nerazvrstane ceste Trepčanska – Odvojak Lukanec te izgradnja mosne vage.

OPĆINSKI NAČELNIK: Što se tiče asfaltiranja to će ići ovaj tjedan, od 30. kolovoza do 4. rujna bi trebalo biti asfaltirano. Što se tiče mosne vage poslali smo upit u Povjerenstvo za odlučivanje o sukobu interesa radi moje supruge Marine budući je ona sestrična od izvođača radova, Daria Ciganović. Odgovor je došao da nema sukoba interesa, ali za sada preko telefona, a za nekoliko dana očekujemo i pismeni odgovor.

ŽELJKO ŠADEK: Samo neka onda Dario i radi, da nam ne bi došao netko deseti.

IVAN MESAROV: Vezano za malčiranje, zanima me da li se sve komplet malčiralo?

OPĆINSKI NAČELNIK: Tko je pitao i rekao mi smo malčera poslali, nismo komplet sve. Malčiran je predio Ogredek, Bukevje, na vagi, uz Odvojak Lukanec. Dok se nakupi više prijava onda angažiramo izvođača.

IVAN MESAROV: Neka se izmalčira na Medvedički iza vage.

OPĆINSKI NAČELNIK: To ćemo riješiti.

DARKO BEZJAK: Zahvalio bih se Općini Novo Virje i svima ostalima koji su pomogli da se održi 3. Tamburijada u Novom Virju. Nadam se da je bilo lijepo svima koji su bili te da se to napravi i iduće godine. Već postoji i datum održavanja Tamburijade iduće godine, a to bi bio 14. kolovoz 2022. godine.

Budući da se više nitko nije javio za riječ, predsjednik Općinskog vijeća Općine Novo Virje, Katarina Kozarić- Šabarić završava sjednicu u 10,20 sati.

Dovršeno.

ZAPISNIČAR:
Miroslav Lukanec
PREDSJEDNICA
Katarina Kozarić-Šabarić















